Proiect de Lege privind aprobarea Ordonanţei Guvernului nr. 31/2002 privind serviciile poştale

	0. 
	TEXT INIŢIAL
	TEXT PROPUS DE COMISIE
	MOTIVARE

	1. 1.
	Art. 1. - Prezenta ordonanţă are ca scop stabilirea condiţiilor de furnizare a serviciilor poştale şi asigurarea accesului la serviciul universal, în vederea creării unei pieţe concurenţiale şi promovării intereselor utilizatorilor. 
	Art. 1. - Prezenta ordonanţă are ca scop stabilirea condiţiilor de furnizare a serviciilor poştale şi asigurarea accesului la serviciul universal, fără discriminări de ordin politic, religios, etnic, ideologic sau social, în vederea creării unei pieţe concurenţiale şi promovării intereselor utilizatorilor. (A. Sassu)
	Pentru corelare cu Constituţia

	2. 2.
	Art. 2. - c) puncte de acces - ansamblul instalaţiilor fizice, inclusiv cutiile poştale puse la dispoziţie publicului pe drumurile publice sau în sediile furnizorilor de servicii poştale, prin intermediul cărora trimiterile poştale pot fi introduse în reţeaua poştală;
	Art. 2. - c) se propune următorul amendament: puncte de acces - ansamblul instalaţiilor fizice, inclusiv cutiile poştale puse la dispoziţie publicului în locuri publice sau în sediile furnizorilor de servicii poştale, prin intermediul cărora trimiterile poştale pot fi introduse în reţeaua poştală; 

(V. Pambuccian)
	Pentru extinderea ariei de cuprindere la aeroporturi, gări, etc.,



	3. 3.
	Art. 2. - j) publicitate prin poştă - trimiteri poştale interne sau internaţionale care urmează să fie transportate şi livrate la adresa indicată de expeditor pe trimiterea în sine sau pe ambalajul acesteia, constând exclusiv în materiale de reclamă, marketing sau publicitate, care conţin mesaje identice, cu excepţia numelui, adresei şi numărului de identificare a destinatarului, precum şi a altor modificări care nu alterează natura mesajului, dacă aceste trimiteri sunt expediate unui număr semnificativ de destinatari, stabilit de autoritatea de reglementare; nu constituie publicitate prin poştă: 

- chitanţele, facturile, situaţiile financiare şi alte mesaje nonidentice; 

- trimiterile poştale care conţin în afară de publicitate prin poştă şi alte trimiteri în acelaşi ambalaj; 
	Art. 2. - j) publicitate prin poştă - trimiteri poştale interne sau internaţionale care urmează să fie transportate şi livrate la adresa indicată de expeditor pe trimiterea în sine sau pe ambalajul acesteia, constând exclusiv în materiale de reclamă, marketing sau publicitate, care conţin mesaje identice, cu excepţia numelui, adresei şi numărului de identificare a destinatarului, precum şi a altor modificări care nu alterează natura mesajului, dacă aceste trimiteri sunt expediate unui număr semnificativ de destinatari, stabilit de autoritatea de reglementare; nu constituie publicitate prin poştă:

 - chitanţele, facturile, situaţiile financiare şi alte mesaje personalizate; 

- trimiterile poştale care conţin în afară de publicitate prin poştă şi alte trimiteri în acelaşi ambalaj; 

(V. Pambuccian)
	Pentru claritatea limbajului

	4. 
	Art. 2. - r) autorizaţie - orice act care stabileşte drepturi şi obligaţii specifice sectorului poştal şi care permite furnizarea serviciilor poştale, act care poate fi o autorizaţie generală sau o licenţă individuală, astfel: 
	Art. 2. – r) autorizaţie - orice act care stabileşte drepturi şi obligaţii specifice sectorului poştal şi care permite furnizarea serviciilor poştale, care poate fi o autorizaţie generală sau o licenţă individuală, astfel: (A. Sassu)
	pentru eliminarea repetiţiei

	5. 
	Art. 2. - t) expeditor - persoana fizică sau juridică ce generează efectiv trimiterea poştală şi o introduce în reţeaua poştală, personal sau prin intermediul unui terţ;
	Art. 2. - t) expeditor - persoana fizică sau juridică ce generează efectiv trimiterea poştală şi o introduce în reţeaua poştală

(V. Pambuccian)
	pentru eliminarea redundanţei

	6. 
	Art. 2. - z) servicii cu valoare adăugată - servicii poştale ale căror caracteristici răspund unor cerinţe speciale ale utilizatorilor; asemenea caracteristici sunt, de exemplu: livrarea trimiterii poştale personal destinatarului sau reprezentantului autorizat al acestuia, livrarea la o dată şi o oră anume stabilite, garantarea livrării la o dată şi o oră anume stabilite, încercări multiple de livrare, livrarea potrivit priorităţii sau ordinii specificate de expeditor, confirmarea către expeditor a efectuării livrării, posibilitatea de schimbare a destinaţiei sau a destinatarului în timpul tranzitului sau, dacă livrarea la destinaţia iniţială nu este posibilă, monitorizarea trimiterii poştale pe toată durata tranzitului (tracking & tracing) şi altele asemenea; transmiterea sau primirea conţinutului unei trimiteri poştale prin mijloacele electronice către, respectiv de către un furnizor de servicii poştale în vederea sortării, tipăririi sau pregătirii trimiterii poştale nu constituie o caracteristică suplimentară în sensul prezentei definiţii. 
	Art. 2. - x) servicii cu valoare adăugată - servicii poştale ale căror caracteristici răspund unor cerinţe speciale ale utilizatorilor; asemenea caracteristici sunt, de exemplu: livrarea trimiterii poştale personal destinatarului sau reprezentantului autorizat al acestuia, livrarea la o dată şi o oră anume stabilite, garantarea livrării la o dată şi o oră anume stabilite, încercări multiple de livrare, livrarea potrivit priorităţii sau ordinii specificate de expeditor, confirmarea către expeditor a efectuării livrării, posibilitatea de schimbare a destinaţiei sau a destinatarului în timpul tranzitului sau, dacă livrarea la destinaţia iniţială nu este posibilă, monitorizarea trimiterii poştale pe toată durata tranzitului şi altele asemenea; transmiterea sau primirea conţinutului unei trimiteri poştale prin mijloacele electronice către, respectiv de către un furnizor de servicii poştale în vederea sortării, tipăririi sau pregătirii trimiterii poştale nu constituie o caracteristică suplimentară în sensul prezentei definiţii. 

(A. Sassu)
	Pentru respectarea normelor de redactare

	7. 
	Art. 3. - b) transportul şi livrarea trimiterilor poştale proprii ale expeditorului, cu excepţia publicităţii prin poştă, de către o filială sau un sediu secundar al expeditorului ori de către o persoană juridică din acelaşi grup cu expeditorul, în cazul în care trimiterile în cauză se referă la activitatea comercială a expeditorului şi urmăresc în mod nemijlocit satisfacerea unui interes al expeditorului legat de această activitate; 
	Art. 3. - b) transportul şi livrarea trimiterilor poştale proprii ale expeditorului, prin intermediul unei filiale sau sediu secundar al expeditorului ori de către o persoană juridică din acelaşi grup de societăţi cu expeditorul, în cazul în care trimiterile în cauză se referă la activitatea comercială a expeditorului şi urmăresc în mod nemijlocit satisfacerea unui interes al expeditorului legat de această activitate;

(V. Pambuccian)
	pentru concizia textului


	8. 
	Art. 4. -  (3) …

a) la solicitarea organelor de cercetare penală, a instanţei de judecată, a organelor vamale ori a altor autorităţi sau organe abilitate, în condiţiile prevăzute de actele normative care reglementează activitatea acestora; 

b) în cazul existenţei unor suspiciuni cu privire la săvârşirea uneia dintre contravenţiile prevăzute la art. 58, cu condiţia ca deschiderea trimiterii poştale să se realizeze de către una dintre persoanele prevăzute la art. 61 alin. (1), în prezenţa expeditorului sau a destinatarului ori, dacă acest lucru nu este posibil, în prezenţa unui martor neutru, iar identitatea persoanelor care au deschis trimiterea şi a persoanelor care au asistat la deschidere să fie consemnată într-un proces-verbal semnat de toate părţile prezente.
	Art. 4. -  (3) …

a) la solicitarea organelor de cercetare penală, a instanţei de judecată, a organelor vamale ori a altor autorităţi sau organe abilitate, în condiţiile legii; 

(A. Sassu)

b) în cazul existenţei unor suspiciuni cu privire la săvârşirea uneia dintre contravenţiile prevăzute la la art. 58 pct. 1 lit. a), c) şi d) cu condiţia ca deschiderea trimiterii poştale să se realizeze de către una dintre persoanele prevăzute la art. 61 alin. (1), în prezenţa expeditorului sau a destinatarului ori, dacă acest lucru nu este posibil, în prezenţa unui martor neutru, iar identitatea şi calitatea persoanelor care au deschis trimiterea şi a persoanelor care au asistat la deschidere să fie consemnată într-un proces-verbal semnat de toate părţile prezente.

(V. Popescu, R. Raduly)
	Pentru acurateţe juridică

dl. deputat A. Sassu solicită avizul Comisiei pentru drepturile omului, culte şi problemele minorităţilor naţionale, deoarece consideră că trebuie analizate aceste prevederi în corelare cu prevederile art. 58 şi art. 61 şi cu prevederile Constituţiei. 



	9. 
	Art. 5. - (1) Dreptul de acces la serviciul universal reprezintă dreptul de a beneficia de furnizarea permanentă a serviciilor poştale incluse în sfera serviciului universal, la anumite standarde de calitate, în orice punct de pe teritoriul României, la tarife accesibile tuturor utilizatorilor. 

(2) Orice persoană, fizică sau juridică, română ori străină, are dreptul de acces la serviciul universal. 

(3) Autoritatea de reglementare stabileşte condiţiile de amplasare a punctelor de acces şi a punctelor de contact, astfel încât densitatea acestora să ţină seama de nevoile utilizatorilor, precum şi de standardele de calitate a serviciilor poştale din sfera serviciului universal. 

(4) Serviciile incluse în sfera serviciului universal sunt: 

a) colectarea, sortarea, transportul şi livrarea trimiterilor poştale interne şi internaţionale, în greutate de până la 2 kg; 

b) colectarea, sortarea, transportul şi livrarea coletelor poştale interne şi internaţionale, în greutate de până la 10 kg; 

c) distribuirea coletelor poştale în greutate de până la 20 kg, expediate din afara teritoriului României către o adresă aflată pe teritoriul acesteia; 

d) serviciul de trimitere recomandată, indiferent dacă trimiterea este internă sau internaţională; 

e) serviciul de trimitere cu valoare declarată, indiferent dacă trimiterea este internă sau internaţională; 

f) orice alte servicii poştale stabilite prin hotărâre a Guvernului, dacă răspund unor necesităţi de ordin social sau economic ale utilizatorilor, care nu pot fi asigurate în mod satisfăcător în condiţiile unei pieţe concurenţiale. 

(5) Autoritatea de reglementare poate mări limita de greutate prevăzută la alin. (4) lit. b) până la cel mult 20 kg şi poate stabili condiţii speciale pentru livrarea la domiciliu a coletelor poştale respective. 

(6) Dimensiunile minime şi maxime ale trimiterilor poştale care fac obiectul serviciilor poştale incluse în sfera serviciului universal se stabilesc de autoritatea de reglementare, în conformitate cu prevederile actelor adoptate de Uniunea Poştală Universală. 


	Art. 5. - (1) Serviciile incluse în sfera serviciului universal sunt: 

a) colectarea, sortarea, transportul şi livrarea trimiterilor poştale interne şi internaţionale, în greutate de până la 2 kg; 

b) colectarea, sortarea, transportul şi livrarea coletelor poştale interne şi internaţionale, în greutate de până la 10 kg; 

c) distribuirea coletelor poştale în greutate de până la 20 kg, expediate din afara teritoriului României către o adresă aflată pe teritoriul acesteia; 

d) serviciul de trimitere recomandată, indiferent dacă trimiterea este internă sau internaţională; 

e) serviciul de trimitere cu valoare declarată, indiferent dacă trimiterea este internă sau internaţională; 

f) orice alte servicii poştale stabilite prin hotărâre a Guvernului, dacă răspund unor necesităţi de ordin social sau economic ale utilizatorilor, care nu pot fi asigurate în mod satisfăcător în condiţiile unei pieţe concurenţiale. 

(2) Dreptul de acces la serviciul universal reprezintă dreptul de a beneficia de furnizarea permanentă a serviciilor poştale incluse în sfera serviciului universal, la anumite standarde de calitate, în orice punct de pe teritoriul României, la tarife accesibile tuturor utilizatorilor. 

(3) Orice persoană, fizică sau juridică, română ori străină, are dreptul de acces la serviciul universal.

(4) Autoritatea de reglementare stabileşte condiţiile de amplasare a punctelor de acces şi a punctelor de contact, astfel încât densitatea acestora să ţină seama de nevoile utilizatorilor, precum şi de standardele de calitate a serviciilor poştale din sfera serviciului universal. 

(5) Autoritatea de reglementare poate mări limita de greutate prevăzută la alin. (4) lit. b) până la cel mult 20 kg şi poate stabili condiţii speciale pentru livrarea la domiciliu a coletelor poştale respective.

(6) Dimensiunile minime şi maxime ale trimiterilor poştale care fac obiectul serviciilor poştale incluse în sfera serviciului universal se stabilesc de autoritatea de reglementare, în conformitate cu prevederile actelor adoptate de Uniunea Poştală Universală. 

(V. Popescu)
	Pentru o mai bună sistematizare a textului

	10. 
	Art. 6. -(3) Autoritatea de reglementare poate desemna, la cerere sau din oficiu, unul sau mai mulţi furnizori de serviciu universal, stabilind totodată pentru fiecare caz şi serviciile din sfera serviciului universal care vor face obiectul unor obligaţii anume în sarcina furnizorului desemnat, zona în care furnizorul respectiv urmează să îşi îndeplinească aceste obligaţii, condiţiile speciale pe care el trebuie să le respecte, precum şi drepturile de care beneficiază în furnizarea serviciului universal. 

(4) În cazul în care autoritatea de reglementare desemnează mai mulţi furnizori de serviciu universal care concurează pe aceeaşi piaţă a serviciilor, stabilirea zonei în care fiecare dintre ei urmează să îşi îndeplinească obligaţiile se stabileşte astfel încât să nu se creeze nici unuia dintre furnizori un dezavantaj nejustificat pe piaţa pe care sunt concurenţi, cu respectarea principiului păstrării unui echilibru din punct de vedere al rentabilităţii prestării serviciilor poştale între zona respectivă şi zona sau zonele care au fost stabilite pentru ceilalţi furnizori de serviciu universal concurenţi şi luând în considerare avantajele de ordin competitiv de care beneficiază fiecare dintre furnizorii de serviciu universal concurenţi.
	Art. 6. - (3) Autoritatea de reglementare poate desemna, la cerere sau din oficiu, unul sau mai mulţi furnizori de serviciu universal, stabilind totodată pentru fiecare caz şi serviciile din sfera serviciului universal care vor face obiectul unor obligaţii anume în sarcina furnizorului desemnat, condiţiile speciale pe care el trebuie să le respecte, precum şi drepturile de care beneficiază în furnizarea serviciului universal. 

(4) Autoritatea de reglementare poate desemna mai mulţi furnizori de serviciu universal care concurează pe aceeaşi piaţă a serviciilor, astfel încât să nu se creeze nici unuia dintre furnizori un dezavantaj nejustificat pe piaţa pe care sunt concurenţi, cu respectarea principiului păstrării unui echilibru din punct de vedere al rentabilităţii prestării serviciilor poştale şi luând în considerare avantajele de ordin competitiv de care beneficiază fiecare dintre furnizorii de serviciu universal concurenţi. 

(V. Pambuccian)
	Pentru eliminarea întârzierilor şi a disfuncţionalităţilor care pot apărea din cauza împărţirii pe zone a teritoriului. Noţiunea de zonă nu este definită şi nu are corespondenţă în anexa la ordonanţă.

	11. 
	Art. 7. - (1) Orice furnizor de serviciu universal are obligaţia să asigure, în fiecare localitate din zona în care îşi îndeplineşte obligaţiile de asigurare a serviciilor din sfera serviciului universal, cel puţin o colectare de la fiecare punct de acces şi cel puţin o livrare la locuinţa oricărei persoane fizice sau la sediul oricărei persoane juridice, în fiecare zi lucrătoare, dar nu mai puţin de 5 zile pe săptămână, cu excepţia cazurilor sau a condiţiilor geografice considerate excepţionale de autoritatea de reglementare. 
	Art. 7. - (1) Orice furnizor de serviciu universal are obligaţia să asigure, în fiecare localitate în care îşi îndeplineşte obligaţiile de asigurare a serviciilor din sfera serviciului universal, cel puţin o colectare de la fiecare punct de acces şi cel puţin o livrare la locuinţa oricărei persoane fizice sau la sediul oricărei persoane juridice, în fiecare zi lucrătoare, dar nu mai puţin de 5 zile pe săptămână. 

(V. Pambuccian)
	pentru corelare cu art. 6 şi pentru prevederea separată a excepţiilor

	12. 
	Art. 7. - (2) Prin excepţie de la prevederile alin. (1) autoritatea de reglementare poate stabili ca livrarea să se facă la anumite instalaţii corespunzătoare, în condiţii determinate.
	Art. 7. - (2) Prin excepţie de la prevederile alin. (1) autoritatea de reglementare poate stabili:

a) livrarea să se facă la anumite instalaţii corespunzătoare, în condiţii determinate.
b) cazuri sau condiţii geografice excepţionale. 

(A. Sassu)
	pentru prevederea separată a excepţiilor

	13. 
	Art. 8. –…

c) să ofere servicii disponibile pentru toţi utilizatorii fără discriminări, în special de ordin politic, religios sau ideologic;
	Art. 8. –…

c) să ofere servicii disponibile pentru toţi utilizatorii fără discriminări. 

(A. Sassu)
	Pentru eliminarea redundanţei în raport cu art. 1

	14. 
	Art. 9. - (1) Orice furnizor de serviciu universal are obligaţia să pună la dispoziţie utilizatorilor, în mod regulat, informaţii detaliate şi actualizate cu privire la caracteristicile serviciilor oferite din sfera serviciului universal, în special informaţii referitoare la condiţiile generale de acces la aceste servicii, precum şi la tarifele şi nivelul standardelor de calitate ale acestor servicii. 
	Art. 9. - (1) Orice furnizor de serviciu universal are obligaţia să pună la dispoziţie utilizatorilor periodic informaţii detaliate şi actualizate cu privire la caracteristicile serviciilor oferite din sfera serviciului universal, în special informaţii referitoare la condiţiile generale de acces la aceste servicii, precum şi la tarifele şi nivelul standardelor de calitate ale acestor servicii. 

(V. Popescu)
	Pentru acurateţea exprimării

	15. 
	Art. 11. - În vederea asigurării serviciului universal furnizorii de serviciu universal beneficiază de următoarele drepturi: 

a) dreptul de prioritate la închirierea spaţiilor necesare în vederea desfăşurării activităţii de transport al trimiterilor poştale şi mandatelor poştale, aflate în zonele libere sau în proprietatea ori în administrarea societăţilor comerciale, societăţilor naţionale, companiilor naţionale şi regiilor autonome cu obiect de activitate în domeniul transporturilor feroviare, maritime, fluviale şi aeriene; 

…

c) dreptul de acces şi prioritate la punctele de frontieră şi la organele vamale;
	Art. 11. - În vederea asigurării serviciului universal furnizorii de serviciu universal beneficiază de următoarele drepturi: 

a) dreptul de prioritate la închirierea spaţiilor necesare în vederea desfăşurării activităţii de transport al trimiterilor poştale şi mandatelor poştale, aflate în zonele libere sau în proprietatea ori în administrarea societăţilor comerciale cu capital majoritar de stat, societăţilor naţionale, companiilor naţionale şi regiilor autonome cu obiect de activitate în domeniul transporturilor feroviare, maritime, fluviale şi aeriene; 

…

c) dreptul de acces cu prioritate la punctele de frontieră şi la organele vamale;
(V. Popescu)
	Pentru respectarea dreptului de proprietate privată şi pentru asigurarea priorităţii de acces

	16. 
	Art. 12. - (1) Dreptul de a presta unul sau mai multe servicii poştale având ca obiect trimiteri de corespondenţă interne sau internaţionale, a căror greutate şi al căror tarif sunt mai mici decât valorile stabilite prin hotărâre a Guvernului, poate fi rezervat de către autoritatea de reglementare unuia sau mai multor furnizori de serviciu universal, în măsura necesară îndeplinirii obligaţiilor de asigurare a serviciilor din sfera serviciului universal care le revin. Serviciile care fac obiectul unui asemenea drept rezervat de autoritatea de reglementare sunt denumite în continuare servicii rezervate. 

(2) Valorile stabilite în conformitate cu alin. (1) nu pot fi mai mari de 350 g, respectiv de 5 ori tariful public corespunzător unei trimiteri de corespondenţă din prima treaptă de greutate a celei mai rapide categorii standard. 
	În lipsa iniţiatorului la dezbateri, rugăm Comisia pentru industrii şi servicii să analizeze neconcordanţa dintre alin. (1) şi alin. (2) 
	

	17. 
	Art. 14. - Sfera serviciilor care pot fi rezervate, determinată potrivit art. 12 şi 13, poate fi restrânsă prin hotărâre a Guvernului, în vederea liberalizării graduale şi controlate a pieţei serviciilor poştale
	Art. 14. - Sfera serviciilor care pot fi rezervate, determinată potrivit art. 12, poate fi restrânsă prin hotărâre a Guvernului, în vederea liberalizării graduale şi controlate a pieţei serviciilor poştale.

(V. Popescu)
	Art. 13 stabileşte drepturi care nu pot fi rezervate. Pentru modificarea art. 13 se impune emiterea unui act normativ cu aceeaşi forţă juridică a ordonanţei.

	18. 
	Art. 15. - (3) Licenţa individuală va conţine obligaţia titularului de a respecta atât cerinţele esenţiale, cât şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe. 

(4) Autoritatea de reglementare stabileşte condiţiile şi procedura de acordare, modificare, retragere şi suspendare a licenţelor individuale, precum şi conţinutul licenţelor, inclusiv obligaţiile care incumbă titularilor, ţinând seama de prevederile alin. (2) şi (3), cu respectarea principiilor transparenţei, nediscriminării, proporţionalităţii şi obiectivităţii. 
	Art. 15. - (3) Licenţa individuală va conţine obligaţia titularului de a respecta cerinţele esenţiale prevăzute de lege, cât şi cele cuprinse în reglementările emise pe baza prezentei ordonanţe. 

(4) Autoritatea de reglementare stabileşte condiţiile şi procedura de acordare, modificare, suspendare  şi retragere a licenţelor individuale, precum şi conţinutul licenţelor, inclusiv obligaţiile care incumbă titularilor, ţinând seama de prevederile alin. (2) şi (3), cu respectarea principiilor transparenţei, nediscriminării, proporţionalităţii şi obiectivităţii. 

(V. Popescu)
	Pentru acurateţe juridică

	19. 
	Art. 16. - (2) Autorizaţia generală se acordă cu condiţia ca solicitantul să îşi asume obligaţia de a respecta cerinţele esenţiale, precum şi prevederile legale care reglementează aceste cerinţe esenţiale, inclusiv cele cuprinse în reglementările emise pe baza prezentei ordonanţe.

 (3) Autoritatea de reglementare stabileşte condiţiile şi procedura de acordare, modificare, retragere şi suspendare a autorizaţiei generale, precum şi obligaţiile care incumbă titularilor, cu respectarea principiilor transparenţei, nediscriminării, proporţionalităţii şi obiectivităţii. 

(4) Autorizaţia generală se consideră obţinută în termen de 45 de zile de la data înregistrării cererii, cu excepţia situaţiei în care solicitantului i s-a comunicat în acest interval decizia de neacordare a autorizaţiei.
	Art. 16. - (2) Autorizaţia generală se acordă cu condiţia ca solicitantul să îşi asume obligaţia de a respecta cerinţele esenţiale prevăzute de lege, cât şi cele cuprinse în reglementările emise pe baza prezentei ordonanţe.

 (3) Autoritatea de reglementare stabileşte condiţiile şi procedura de acordare, modificare, suspendare  şi retragere a autorizaţiei generale, precum şi obligaţiile care incumbă titularilor, cu respectarea principiilor transparenţei, nediscriminării, proporţionalităţii şi obiectivităţii. 

(4) Autorizaţia generală intră în vigoare în termen de 45 de zile de la data înregistrării cererii, cu excepţia situaţiei în care solicitantului i s-a comunicat în acest interval decizia de neacordare a autorizaţiei.

(V. Popescu)
	Pentru acurateţe juridică

	20. 
	Art. 17. - (2) Taxele de autorizare pot fi modificate prin hotărâre a Guvernului, în funcţie de evoluţia indicelui inflaţiei. 

(3) Modul de încasare a taxelor de autorizare se stabileşte de autoritatea de reglementare. 

(5) Neplata taxelor de autorizare în termenul stabilit de autoritatea de reglementare atrage, după caz, respingerea cererii de acordare a licenţei individuale sau neacordarea autorizaţiei generale. 
	Art. 17. - (2) Taxele de autorizare pot fi modificate prin hotărâre a Guvernului.

(3) Procedura de încasare a taxelor de autorizare se stabileşte de autoritatea de reglementare. 

(5) Neachitarea taxelor de autorizare în termenul stabilit de autoritatea de reglementare atrage, după caz, respingerea cererii de acordare a licenţei individuale sau neacordarea autorizaţiei generale. 

(V. Popescu)
	Pentru a nu restrânge cazurile de modificare a taxelor şi pentru acurateţe juridică

	21. 
	Art. 18. - (1) Decizia de respingere a cererii de acordare a licenţei individuale şi decizia de neacordare a autorizaţiei generale trebuie motivate şi se comunică solicitantului în termenul prevăzut la art. 15 alin. (5), respectiv în termenul prevăzut la art. 16 alin. (4), putând fi contestate de solicitant în conformitate cu normele de contencios administrativ. 
	Art. 18. - (1) Decizia de respingere a cererii de acordare a licenţei individuale sau decizia de neacordare a autorizaţiei generale trebuie motivate şi se comunică solicitantului în termenul prevăzut la art. 15 alin. (5), respectiv în termenul prevăzut la art. 16 alin. (4), putând fi contestate de solicitant în conformitate cu normele de contencios administrativ.

(V. Popescu) 
	Nu sunt cumulative

	22. 
	Art. 22. - (2) Furnizorii de serviciu universal cărora li s-a rezervat dreptul de a presta unul sau mai multe servicii poştale din sfera serviciului universal în conformitate cu prevederile art. 12 au obligaţia de a supune spre aprobare autorităţii de reglementare tarifele percepute pentru serviciile rezervate şi de a le aduce la cunoştinţă publicului cu cel puţin 30 de zile înainte de data la care acestea intră în vigoare, în condiţiile stabilite de autoritatea de reglementare. 

(3) În vederea aprobării tarifelor percepute pentru serviciile rezervate, autoritatea de reglementare va solicita avizul consultativ al Oficiului Concurenţei.

(4) În situaţia în care un furnizor de serviciu universal aplică tarife reduse în cazul unui volum mare de trimiteri de la acelaşi expeditor, el are obligaţia de a aplica principiile transparenţei şi nediscriminării atât cu privire la tarife, cât şi cu privire la condiţiile asociate acestora. 
	Art. 22. - (2) Furnizorii de serviciu universal cărora li s-a acordat dreptul de a presta unul sau mai multe servicii poştale din sfera serviciului universal în conformitate cu prevederile art. 12 au obligaţia de a supune spre aprobare autorităţii de reglementare tarifele percepute pentru serviciile rezervate şi de a le aduce la cunoştinţă publicului cu cel puţin 30 de zile înainte de data la care acestea intră în vigoare, în condiţiile stabilite de autoritatea de reglementare. 

(3) În vederea aprobării tarifelor percepute pentru serviciile rezervate, autoritatea de reglementare va solicita avizul Oficiului Concurenţei, care are caracter consultativ.
(4) În situaţia în care un furnizor de serviciu universal aplică tarife reduse în cazul unui volum mare de trimiteri ale aceluiaşi expeditor, el are obligaţia de a aplica principiile transparenţei şi nediscriminării atât cu privire la tarife, cât şi cu privire la condiţiile asociate acestora. 

(V. Popescu)
	Pentru acurateţea limbajului

	23. 
	Art. 25. - Este interzisă subvenţionarea serviciilor poştale nerezervate pe baza veniturilor obţinute din furnizarea serviciilor rezervate, cu excepţia cazurilor în care această subvenţionare este strict necesară îndeplinirii obligaţiilor privind furnizarea serviciilor poştale din sfera serviciului universal.
	Art. 25. - Este interzisă subvenţionarea serviciilor poştale nerezervate pe baza veniturilor obţinute din furnizarea serviciilor rezervate.

(V. Popescu)
	Pentru împiedicarea subvenţionării încrucişate şi corelare cu politica UE

	24. 
	Art. 26. - (2) Prin hotărâre a Guvernului se pot stabili şi alte gratuităţi, cu indicarea modalităţilor de compensare financiară a furnizorului de servicii poştale desemnat să le asigure.
	Art. 26. - (2) Prin hotărâre a Guvernului se pot stabili şi alte gratuităţi, precum şi modalităţile de compensare financiară a furnizorului de servicii poştale desemnat să le asigure.

(V. Popescu)
	Pentru acurateţea limbajului

	25. 
	Art. 27. - (2) Autoritatea de reglementare poate stabili reguli minime obligatorii aplicabile serviciilor poştale, serviciului de distribuire a telegramelor şi serviciilor financiar-poştale, cu respectarea prevederilor cuprinse în prezenta ordonanţă, în celelalte acte normative şi în instrumentele internaţionale ratificate sau aprobate de România. Furnizorii de servicii poştale au obligaţia de a respecta aceste reguli în relaţiile cu utilizatorii. 
	Art. 27. - (2) Autoritatea de reglementare stabileşte reguli minime obligatorii aplicabile serviciilor poştale, serviciului de distribuire a telegramelor şi serviciilor financiar-poştale, cu respectarea prevederilor cuprinse în prezenta ordonanţă, în celelalte acte normative şi în instrumentele internaţionale ratificate sau aprobate de România. Furnizorii de servicii poştale au obligaţia de a respecta aceste reguli în relaţiile cu utilizatorii. 

(V. Popescu)
	Deoarece nu se stabilesc cazuri speciale în acest alineat care să justifice opţiunea autorităţii în stabilirea unor reguli

	26. 
	Art. 29. - (3) Autoritatea de reglementare poate stabili condiţiile în care furnizorii de servicii poştale trebuie să îşi îndeplinească obligaţiile prevăzute la alin. (1) şi (2).
	Art. 29. - (3) Autoritatea de reglementare stabileşte condiţiile în care furnizorii de servicii poştale trebuie să îşi îndeplinească obligaţiile prevăzute la alin. (1) şi (2).

(V. Popescu)
	Deoarece alin. (1) şi (2) stabilesc obligaţii

	27. 
	Art. 31. - (4) Informaţiile privind numărul de reclamaţii adresate furnizorului de serviciu universal, precum şi modul în care acestea au fost soluţionate se publică o dată cu raportul de evaluare prevăzut la art. 30 alin. (2). 
	Art. 31. - (4) Informaţiile privind statistica  reclamaţiilor adresate furnizorului de serviciu universal, precum şi modul în care acestea au fost soluţionate se publică o dată cu raportul de evaluare prevăzut la art. 30 alin. (2). 

(V. Popescu)
	Pentru evidenţierea tipurilor de reclamaţii

	28. 
	Art. 34. - Condiţiile de emitere, tipărire, punere în circulaţie şi de retragere din circulaţie a timbrelor şi efectelor poştale se stabilesc de autoritatea de reglementare.
	Art. 34. – Planurile emisiunilor filatelice, condiţiile de emitere, tipărire, punere în circulaţie şi retragere din circulaţie a timbrelor şi efectelor poştale se stabilesc de autoritatea de reglementare.

(V. Popescu)
	Stabilirea planurilor emisiunilor filatelice revine autorităţii

	29. 
	Art. 35. - (1) Timbrele poştale se pot valorifica atât la valoarea lor nominală, cât şi la valoarea lor filatelică. În situaţii excepţionale ele se pot valorifica şi la preţul de cost, cu acordul prealabil al autorităţii de reglementare.
	Art. 35. - (1) Timbrele poştale se pot valorifica atât la valoarea lor nominală, cât şi la valoarea lor filatelică. În cazuri justificate, ele se pot valorifica şi la preţul de cost, cu aprobarea prealabilă a autorităţii de reglementare.

(V. Popescu)
	

	30. 
	Art. 36. – …

(2) Bunurile aflate în componenţa Conservatorului de timbre sunt bunuri de patrimoniu. 

(3) Administrarea Conservatorului de timbre se realizează de către o persoană juridică de drept public sau de drept privat, anume desemnată de autoritatea de reglementare. 
	Art. 36. – …

(2) Bunurile aflate în componenţa Conservatorului de timbre sunt bunuri de patrimoniu şi fac parte din patrimoniul cultural naţional.

(3) se elimină

(V. Popescu, V. Pambuccian, R. Raduly)
	Pentru corelare cu Legea nr. 182/2000 privind protejarea patrimoniului cultural naţional mobil

	31. 
	Art. 37. - (1) Furnizorul de servicii poştale are obligaţia de a presta serviciile pentru care este autorizat, în condiţiile prezentei ordonanţe, atât timp cât, în mod cumulativ: …

b) colectarea, sortarea, transportul şi livrarea trimiterilor poştale sunt posibile cu personalul şi mijloacele obişnuite de care dispune furnizorul respectiv; 
	Art. 37. - (1) Furnizorul de servicii poştale are obligaţia de a presta serviciile pentru care este autorizat, în condiţiile prezentei ordonanţe, atât timp cât îndeplineşte în mod cumulativ următoarele condiţii: …

b) colectarea, sortarea, transportul şi livrarea trimiterilor poştale sunt posibile cu personalul şi mijloacele de care dispune furnizorul respectiv; 

(V. Popescu)
	Pentru acurateţea limbajului

	32. 
	Art. 38. - (1) Sunt excluse de la colectare, sortare, transport şi livrare: 

a) trimiterile poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente; 
	Art. 38. - (1) Sunt excluse de la colectare, sortare, transport şi livrare: 

a) trimiterile poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs; 

(V. Popescu)
	Neexistând excepţii la colectare şi sortare, nu pot fi impuse excepţii la transport (pentru consecvenţă)

Se propune eliminarea din preambul a sortării, transportului şi livrării; caracterul neconform trebuie stabilit la momentul colectării.

	33. 
	Art. 39. - (2) Ambalajul folosit de expeditor trebuie să fie suficient şi să corespundă standardelor şi normelor tehnice în vigoare. 

(3) Ambalajul se consideră ca suficient în cazul în care se apreciază că el protejează trimiterea poştală, de la depunerea ei la punctul de acces până la eliberarea ei destinatarului, în condiţii normale de colectare, sortare, transport şi livrare. 

(4) Trimiterile poştale care, prin natura lor, nu au nevoie de ambalaj se pot depune şi neambalate. Furnizorul de servicii poştale poate pretinde expeditorului ca aceste mărfuri neambalate să fie grupate în unităţi mai mari, care să faciliteze operaţiunile de colectare, sortare, transport şi livrare. 

(5) Dacă pentru anumite trimiteri poştale sunt necesare măsuri speciale de manipulare şi depozitare, în funcţie de natura lor, expeditorul trebuie să aplice etichete sugestive, care să indice modul de manipulare şi depozitare. Furnizorul de servicii poştale poate pretinde expeditorului folosirea unor etichete tipizate. 
	Art. 39. - (2) Ambalajul folosit de expeditor trebuie   să corespundă standardelor şi normelor tehnice în vigoare. 

(3) se elimină 

(4) Pentru trimiterile poştale multiple care, prin natura lor, nu au nevoie de ambalaj, furnizorul de servicii poştale poate solicita expeditorului ca aceste trimiteri să fie grupate în unităţi mai mari, care să faciliteze operaţiunile de colectare, sortare, transport şi livrare. 

(5) Dacă pentru anumite trimiteri poştale sunt necesare măsuri speciale de manipulare şi depozitare, în funcţie de natura lor, expeditorul trebuie să aplice etichete sugestive, care să indice modul de manipulare şi depozitare. Furnizorul de servicii poştale poate solicita expeditorului folosirea unor etichete tipizate. 

(R. Raduly, V. Popescu)
	Normele stabilesc pe baza standardelor când un ambalaj e suficient

Pentru acurateţea exprimării

	34. 
	Art. 40. - (1) Furnizorul de servicii poştale este răspunzător faţă de utilizatori pentru: 

a) prestarea serviciului, în condiţiile prevăzute de lege şi de contractul încheiat cu expeditorul;

b) paguba care rezultă din pierderea totală sau parţială sau din deteriorarea trimiterii poştale, survenită din momentul depunerii acesteia la punctul de acces şi până la livrarea către destinatar. 

(2) Termenul de introducere a reclamaţiei prealabile adresate furnizorului de servicii poştale şi termenul de păstrare pentru trimiterile poştale interne este de 6 luni, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces. 

(3) Termenul de soluţionare a reclamaţiei prealabile adresate furnizorului de servicii poştale este de 3 luni pentru trimiterile poştale interne, iar pentru trimiterile externe este cel stabilit prin înţelegerile internaţionale la care România este parte şi se calculează de la data introducerii reclamaţiei. 
	Art. 40. - (1) Furnizorul de servicii poştale este răspunzător faţă de utilizatori pentru: 

a) prestarea serviciului, în condiţiile prevăzute de lege şi a prevederilor contractului încheiat cu expeditorul;

b) paguba care rezultă din deteriorarea trimiterii poştale sau din pierderea parţială sau totală, survenită din momentul depunerii acesteia la punctul de acces şi până la livrarea la destinatar. 

(2) Termenul de păstrare pentru trimiterile poştale interne este de 90 de zile, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces. 

(21) Termenul de introducere a reclamaţiei prealabile adresate furnizorului de servicii poştale este de 90 de zile, iar pentru trimiterile externe este cel stabilit prin înţelegerile internaţionale la care România este parte şi se calculează de la data depunerii trimiterii poştale la punctul de acces.

(3) Termenul de soluţionare a reclamaţiei prealabile adresate furnizorului de servicii poştale este de 30 de zile pentru trimiterile poştale interne, iar pentru trimiterile externe este cel stabilit prin înţelegerile internaţionale la care România este parte şi se calculează de la data introducerii reclamaţiei. 

(R. Raduly, V. Popescu)
	Pentru acurateţea limbajului şi pentru distincţia între păstrarea trimiterii şi procedura de introducere a reclamaţiei



	35. 
	Art. 41. - (1) Termenul pentru introducerea acţiunii în justiţie este de 6 luni pentru trimiterile poştale interne şi de un an pentru cele externe. 
	Art. 41. - (1) Termenul pentru introducerea acţiunii în justiţie este de 90 de zile pentru trimiterile poştale interne şi de un an pentru cele externe. 

(R. Raduly)
	Pentru consecvenţa cu art. 40

	36. 
	Art. 43. - (1) Furnizorii de servicii poştale răspund pentru trimiterile poştale interne, după cum urmează: 

…

b) în caz de pierdere parţială, distrugere parţială sau deteriorare: …

(2) …

2. telegrama a fost livrată mai târziu decât ar fi ajuns prin serviciile poştale care utilizează transportul terestru; 

…

(5) Despăgubirile prevăzute la alin. (1) lit. a) pct. 1, 2 şi 3 nu pot depăşi valoarea reală a bunului care face obiectul trimiterii poştale.
	Art. 43. - (1) Furnizorii de servicii poştale răspund pentru trimiterile poştale interne, după cum urmează: 

…

b) în caz de pierdere sau sustragere parţială, distrugere parţială sau deteriorare: …

(2) …

2. telegrama a fost livrată mai târziu decât prevede nomenclatorul de servicii asumat de furnizor

(5) se elimină

(V. Popescu, R. Raduly)
	Pentru completarea cazurilor

Pentru precizie. 

În cazurile prevăzute la alin. (1) lit. a) pct. 1, 2 şi 3 valoare reală nu mai poate fi stabilită, deoarece bunul a dispărut în totalitate.

	37. 
	Art. 45. - Trimiterile poştale care nu au putut fi livrate destinatarilor şi nici expeditorilor devin proprietatea furnizorului de servicii poştale după expirarea termenului de introducere a reclamaţiei prealabile şi de păstrare prevăzut la art. 40 alin. (2). 
	Art. 45. - Trimiterile poştale care nu au putut fi livrate destinatarilor şi nici expeditorilor din motive imputabile acestora devin proprietatea furnizorului de servicii poştale după expirarea termenului de introducere a reclamaţiei prealabile şi de păstrare prevăzut la art. 40 alin. (2). 

(V. Popescu)
	Nu pot deveni proprietate a furnizorului dacă vina aparţine acestuia

	38. 
	Art. 48. - Expeditorii răspund faţă de furnizorii de servicii poştale pentru daunele rezultate din natura periculoasă a bunurilor care fac obiectul trimiterilor poştale şi pentru cele care se datorează ambalajului insuficient, în limita valorii daunelor şi a sumelor plătite ca despăgubire altor beneficiari ai serviciilor poştale ale căror trimiteri poştale au fost deteriorate din această cauză. 
	Art. 48. – (1) Expeditorii răspund faţă de furnizorii de servicii poştale pentru daunele rezultate din natura periculoasă a bunurilor care fac obiectul trimiterilor poştale şi pentru cele care se datorează nerespectării standardelor şi normelor privind ambalarea, în limita valorii daunelor şi a sumelor plătite ca despăgubire altor beneficiari ai serviciilor poştale ale căror trimiteri poştale au fost deteriorate din această cauză. 

(2) Expeditorii răspund pentru daunele provocate mediului, rezultate din natura periculoasă a bunurilor care fac obiectul trimiterilor poştale şi pentru cele care se datorează nerespectării standardelor şi normelor privind ambalarea, conform legislaţiei mediului.

(V. Popescu)
	Pentru corelare cu prevederile referitoare la ambalare

Pentru reglementarea răspunderii pentru daunele provocate mediului

	39. 
	Art. 49. - (1) …

c) promovarea eficienţei economice a furnizorilor de servicii poştale;

d) asigurarea sustenabilităţii economice a activităţilor pe care furnizorii de servicii poştale sunt obligaţi sau autorizaţi să le efectueze. 

(2) Pentru scopurile aplicării prezentei ordonanţe atribuţiile autorităţii de reglementare sunt îndeplinite de Ministerul Comunicaţiilor şi Tehnologiei Informaţiei.
(3) …

a) să ia orice măsuri necesare în vederea organizării aplicării prezentei ordonanţe; …
	Art. 49. - (1) …

c) promovarea unor măsuri de eficienţă economică pentru furnizorii de servicii poştale;

d) promovarea sustenabilităţii economice a activităţilor pe care furnizorii de servicii poştale sunt obligaţi sau autorizaţi să le efectueze. 

(2) Până la înfiinţarea autorităţii de reglementare, atribuţiile acesteia, în sensul prezentei legi, revin Ministerului Comunicaţiilor şi Tehnologiei Informaţiei.

(3) …

a) să ia măsurile necesare în vederea organizării aplicării prezentei ordonanţe;…

(V. Popescu, R. Raduly)
	Pentru acurateţea exprimării

	40. 
	Art. 50. - Autoritatea de reglementare poate solicita furnizorilor de servicii poştale orice informaţii necesare în vederea exercitării atribuţiilor prevăzute la art. 49 alin. (3).
	Art. 50. - Autoritatea de reglementare poate solicita furnizorilor de servicii poştale informaţiile necesare în vederea exercitării atribuţiilor prevăzute la art. 49 alin. (3).

(V. Popescu)
	Pentru acurateţea exprimării

	41. 
	Art. 51. - (1) Pentru exercitarea atribuţiilor prevăzute la art. 49 alin. (3) lit. b) autoritatea de reglementare percepe un tarif de monitorizare anual, în cuantum de 0,1% din cifra de afaceri a furnizorilor de servicii poştale autorizaţi în condiţiile prezentei ordonanţe. 

(3) Sumele rezultate din încasarea tarifului de monitorizare se reţin integral ca venituri proprii extrabugetare, cu titlu permanent, la dispoziţia autorităţii de reglementare sau a persoanei juridice prevăzute la alin. (2), după caz, şi vor fi folosite în conformitate cu prevederile bugetului de venituri şi cheltuieli aprobat potrivit legii. 
	Se solicită fundamentarea calculului procentului de 0,1%.

(3) Sumele rezultate din încasarea tarifului de monitorizare se reţin integral ca venituri proprii extrabugetare, cu titlu permanent, la dispoziţia autorităţii de reglementare sau a persoanei juridice prevăzute la alin. (2), după caz, şi vor fi incluse în bugetul de venituri şi cheltuieli pentru a fi folosite conform art. 49 alin. (3) lit. b). 

(V. Popescu)
	Pentru specificarea destinaţiei sumelor.

	42. 
	Art. 56. - (1) Personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2) poate să solicite declaraţii sau orice documente necesare pentru efectuarea controlului, să ridice copii de pe orice registre, acte financiar-contabile şi comerciale sau alte evidenţe; de asemenea, este autorizat să facă inspecţii inopinate, al căror rezultat va fi consemnat într-un proces-verbal de constatare, şi să primească, la convocare sau la faţa locului, informaţii şi justificări. 
	Art. 56. - (1) Personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2) poate să solicite declaraţiile sau documentele necesare pentru efectuarea controlului, să ridice copii de pe orice registre, acte financiar-contabile şi comerciale sau alte evidenţe; de asemenea, este autorizat să facă inspecţii inopinate, al căror rezultat va fi consemnat într-un proces-verbal de constatare, şi să primească, la convocare sau la faţa locului, informaţii şi justificări. 

(V. Popescu)
	Pentru acurateţea exprimării

	43. 
	Art. 57. - (1) Autorităţile publice şi instituţiile publice sunt obligate să permită personalului de control, împuternicit în acest scop, al autorităţii de reglementare sau, după caz, al persoanei juridice prevăzute la art. 54 alin. (2) accesul la documentele, datele şi informaţiile deţinute de acestea, în măsura în care sunt necesare îndeplinirii atribuţiilor de control ale autorităţii de reglementare sau, după caz, ale persoanei juridice prevăzute la art. 54 alin. (2), fără a se putea opune caracterului de secret de stat sau secret de serviciu al unor asemenea documente, date şi informaţii.

(2) Personalul de control, împuternicit în acest scop, primind acces la documentele, datele şi informaţiile menţionate la alin. (1), este ţinut de respectarea strictă a caracterului de secret de stat sau secret de serviciu atribuit legal respectivelor documente, date şi informaţii. 
	Art. 57. - (1) Autorităţile publice şi instituţiile publice sunt obligate să permită personalului de control, împuternicit în acest scop, al autorităţii de reglementare sau, după caz, al persoanei juridice prevăzute la art. 54 alin. (2) accesul la documentele, datele şi informaţiile deţinute de acestea, în măsura în care sunt necesare îndeplinirii atribuţiilor de control, fără a se putea opune invocând prevederile legislaţiei privind informaţiile clasificate.

(2) Personalul de control, împuternicit în acest scop, primind acces la documentele, datele şi informaţiile menţionate la alin. (1), este obligat la respectarea strictă a caracterului informaţiilor clasificate de care iau cunoştinţă.

(V. Popescu)
	Pentru corelare cu legislaţia privind informaţiile clasificate

	44. 
	Art. 58. – …

1. depunerea la un punct de acces a următoarelor categorii de trimiteri poştale: 

a) trimiteri poştale constând în bunuri care, prin natura lor sau prin modul cum sunt ambalate, pot pricinui pagube persoanelor, mediului, instalaţiilor utilizate sau celorlalte bunuri; …

c) trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente; 

…

7. introducerea în cutiile poştale sau în instalaţiile fizice care constituie puncte de contact a unor bunuri care pot pricinui pagube persoanelor, mediului, instalaţiilor utilizate sau celorlalte bunuri;

…

21. furnizarea de informaţii inexacte sau nefurnizarea informaţiilor solicitate conform prevederilor art. 50; 
	Art. 58. – …

1. depunerea la un punct de acces a următoarelor categorii de trimiteri poştale: 

a) trimiteri poştale constând în bunuri care, prin natura lor sau prin modul cum sunt ambalate, pot aduce prejudicii persoanelor sau pot pricinui pagube, mediului, instalaţiilor utilizate sau celorlalte bunuri; …

c) trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs, cu excepţia cazurilor în care se prezintă o autorizaţie specială dată de organele competente conform legii; 

…

7. introducerea în cutiile poştale sau în instalaţiile fizice care constituie puncte de contact a unor bunuri care pot aduce prejudicii persoanelor sau pot pricinui pagube persoanelor, mediului, instalaţiilor utilizate sau celorlalte bunuri;

…

21. furnizarea eronată a unor informaţii sau nefurnizarea informaţiilor solicitate conform prevederilor art. 50;

(V. Popescu)
	Pentru acurateţe juridică

	45. 
	Art. 59. - (1) Contravenţiile prevăzute la art. 58 se sancţionează astfel: 

a) cele de la pct. 1-8, cu amendă de la 500.000 lei la 5.000.000 lei;

 b) cele de la pct. 9-23, cu amendă de la 5.000.000 lei la 250.000.000 lei, iar pentru furnizorii de servicii poştale cu o cifră de afaceri de peste 5.000.000.000 lei, cu o amendă în sumă de până la 5% din cifra de afaceri; de asemenea, în situaţiile în care gravitatea faptei o justifică, autoritatea de reglementare poate decide, după caz, respingerea cererii de acordare a licenţei individuale, neacordarea autorizaţiei generale ori retragerea licenţei individuale sau a autorizaţiei generale. 

(2) Cuantumul amenzilor poate fi actualizat prin hotărâre a Guvernului, în funcţie de evoluţia indicelui inflaţiei. 

(3) Individualizarea sancţiunii în cazul săvârşirii uneia dintre contravenţiile prevăzute la art. 58 pct. 9-23 se face ţinându-se seama de gravitatea faptei şi a consecinţelor sale asupra concurenţei, după criteriile cifrei de afaceri a contravenientului şi ale cotei de piaţă deţinute de acesta. 
	Art. 59. - (1) În cazul constatării unor contravenţii prevăzute la art. 58, autoritatea de reglementare ia măsuri de încunoştiinţare a furnizorului de servicii cu obligaţia acestuia de a se încadra în termen de 5 zile în prevederile prezentei ordonanţe.

(2) În cazul neremedierii aspectelor semnalate de autoritatea de reglementare în termenul fixat, se aplică amenzi astfel: 

a) cele de la pct. 1-8, cu amendă de la 500.000 lei la 5.000.000 lei;

 b) cele de la pct. 9-23, cu amendă de la 5.000.000 lei la 250.000.000 lei; în cazul furnizorilor de servicii poştale cu o cifră de afaceri de peste 5.000.000.000 lei  cuantumul amenzii este de la 250.000.000 lei la 1.250.000.000 lei;

(3) În cazul repetării abaterii semnalate, autoritatea de reglementare poate decide, în funcţie de gravitatea faptei după caz, respingerea cererii de acordare a licenţei individuale, neacordarea unei autorizaţii generale ori retragerea licenţei individuale sau a autorizaţiei generale. 

(4) Cuantumul amenzilor poate fi actualizat prin hotărâre a Guvernului, în funcţie de evoluţia indicelui inflaţiei. 

(5) Individualizarea sancţiunii în cazul săvârşirii uneia dintre contravenţiile prevăzute la art. 58 pct. 9-23 se face ţinându-se seama de gravitatea faptei şi a consecinţelor sale asupra concurenţei, după criteriile cifrei de afaceri a contravenientului şi ale cotei de piaţă deţinute de acesta. 

(V. Popescu)
	Pentru introducerea etapei de atenţionare şi diferenţierea sancţiunilor 

	46. 
	Art. 60. - (1) Autoritatea de reglementare poate obliga furnizorii de servicii poştale la plata unor amenzi administrative în sumă de până la 100.000.000 lei pentru fiecare zi de întârziere, stabilind totodată şi data de la care acestea se calculează, pentru a-i determina: …

…

(3) Sumele rezultate din încasarea amenzilor administrative stabilite la alin. (1) se reţin integral ca venituri proprii extrabugetare, cu titlu permanent, la dispoziţia autorităţii de reglementare, şi vor fi folosite în conformitate cu prevederile bugetului de venituri şi cheltuieli aprobat potrivit legii. 
	Art. 60. - (1) Autoritatea de reglementare poate obliga furnizorii de servicii poştale la plata unor amenzi contravenţionale în sumă de până la 100.000.000 lei pentru fiecare zi de întârziere, stabilind totodată şi data de la care acestea se calculează, pentru a-i determina: …

…

(3) Sumele rezultate din încasarea amenzilor contravenţionale stabilite la alin. (1) se reţin integral ca venituri proprii extrabugetare, cu titlu permanent, la dispoziţia autorităţii de reglementare, şi vor fi folosite pentru asigurarea condiţiilor privind îndeplinirea atribuţiilor de supraveghere şi control.

(V. Popescu)
	Pentru corelare cu Ordonanţa nr. 2/2001

	47. 
	Art. 61. - (1) Contravenţiile prevăzute la art. 58 se constată de către personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2), iar cele prevăzute la art. 58 pct. 1-8, şi de către ofiţerii şi subofiţerii din cadrul Ministerului de Interne.

(2) Sancţiunile pentru contravenţiile prevăzute la art. 58 pct. 1-8 se aplică de către personalul de control prevăzut la alin. (1) sau de către ofiţeri sau subofiţeri din cadrul Ministerului de Interne. 

(3) Sancţiunile pentru contravenţiile prevăzute la art. 58 pct. 9-23, precum şi amenzile administrative prevăzute la art. 60 se aplică de către organele de conducere ale autorităţii de reglementare sau ale persoanei juridice prevăzute la art. 54 alin. (2). 

(4) Actul prin care se aplică sancţiunile pentru contravenţiile prevăzute la art. 58 sau amenzile administrative prevăzute la art. 60, neatacat în termenul prevăzut de lege, constituie titlu executoriu, fără vreo altă formalitate. 
	Art. 61. - (1) Contravenţiile prevăzute la art. 58 se constată de către personalul de control, împuternicit în acest scop, al autorităţii de reglementare sau al persoanei juridice prevăzute la art. 54 alin. (2), iar cele prevăzute la art. 58 pct. 1-8, şi de către ofiţerii şi agenţii de poliţie din cadrul Ministerului de Interne.

(2) Sancţiunile pentru contravenţiile prevăzute la art. 58 pct. 1-8 se aplică de către personalul de control prevăzut la alin. (1) sau de către ofiţeri sau agenţii de poliţie din cadrul Ministerului de Interne. 

(3) Sancţiunile pentru contravenţiile prevăzute la art. 58 pct. 9-23, precum şi amenzile contravenţionale prevăzute la art. 60 se aplică de către organele de conducere ale autorităţii de reglementare sau ale persoanei juridice prevăzute la art. 54 alin. (2). 

(4) Actul prin care se aplică sancţiunile pentru contravenţiile prevăzute la art. 58 sau amenzile contravenţionale prevăzute la art. 60, neatacat în termenul prevăzut de lege, constituie titlu executoriu, fără vreo altă formalitate. 

(V. Popescu)
	Pentru corelare cu modificările legislaţiei privind MI

	48. 
	Art. 63. - În măsura în care prezenta ordonanţă nu dispune altfel, contravenţiilor prevăzute la art. 58 li se aplică dispoziţiile Ordonanţei Guvernului nr.2/2001 privind regimul juridic al contravenţiilor. 
	Art. 63. – Prevederile prezentei ordonanţe, privind regimul juridic al contravenţiilor, se completează cu dispoziţiile Ordonanţei Guvernului nr.2/2001. 

(V. Popescu) 
	Pentru aplicarea corespunzătoare a O.G. nr.2/2001

	49. 
	Art. 64. - Orice persoană care utilizează sau divulgă în alte scopuri decât cele prevăzute de prezenta ordonanţă documente sau informaţii cu caracter de secret profesional, primite sau de care a luat cunoştinţă în îndeplinirea atribuţiilor de serviciu ori în legătură cu serviciul, răspunde potrivit legii penale, putând fi obligată şi la repararea prejudiciului cauzat. 
	Art. 64. - Orice persoană care divulgă sau utilizează, în alte scopuri decât cele prevăzute de prezenta ordonanţă, documente sau informaţii cu caracter de secret profesional sau de serviciu, primite sau de care a luat cunoştinţă în îndeplinirea atribuţiilor de serviciu sau în legătură cu serviciul, răspunde potrivit legii, putând fi obligată şi la repararea prejudiciului cauzat.
(V. Popescu)
	Pentru corelare cu legislaţia în vigoare

	50. 
	ANEXĂ

Taxele de autorizare pentru servicii poştale: 

a) pe raza unei localităţi cu:

- până la 100.000 de locuitori: 3.000.000 lei;

- între 100.000-500.000 de locuitori: 5.000.000 lei;

 - mai mult de 500.000 de locuitori: 9.000.000 lei; 

b) pe raza unui judeţ: 15.000.000 lei; 

c) pe raza a 5 sau mai multe judeţe sau pe teritoriul naţional: 50.000.000 lei. 
	ANEXĂ

Taxele de autorizare pentru servicii poştale: 

a) pe teritoriul unei localităţi cu:

- până la 100.000 de locuitori: 15.000.000 lei;

- între 100.000-500.000 de locuitori: 45.000.000 lei;

- mai mult de 500.000 de locuitori: 100.000.000 lei; 

b) pe teritoriul unui judeţ sau a municipiului Bucureşti: 200.000.000 lei; 

c) pe teritoriul a 5 sau mai multe judeţe sau pe teritoriul naţional: 1.000.000.000 lei. 

(V. Pambuccian)
	Pentru corelare cu câştigul anual al furnizorului de servicii (5% din tariful unei trimiteri poştale)

